Бақытжан Қабижанұлы Мырзахметов

Бақытжан Қабижанұлы Мырзахметов - 1953 жылы 27 қаңтарда Қостанай қаласында туған. Қазақ. 

 Әкесі - Мырзахметов Қабижан, халық биі болған. Анасы - Мырзахметова Қатира, үй шаруасымен айналысқан, батыр-ана.
 В.И. Суриков атындағы Мәскеу мемлекеттік көркемсурет институтының графика факультетін бітірген (1984), суретші-график. Кескіндеме, графика, плакат, монументалды кескіндеме, кітаби графика жанрында жұмыс істейді.

«Көш», «Махамбет», «Қансонар», «Жеті Жарғы», «Тәркілеу» кескіндемелік жұмыстардың; «Қайта құру жайлы» саяси плакаттар сериясының, театр плакаттары сериясының авторы.

5 бүкілодақтық, 40 жуық республикалық және қалалық топтық көрмелердің, 2 бүкілодақтық плакат симпозиумының қатысушысы. 4 жеке көрмесін өткізген.

Жұмыстары ҚР Президентінің резиденциясында, Президенттік Мәдениет орталығында, С. Сейфуллин атындағы мұражайда, Ғ. Мүсрепов атындағы Мемлекеттік әдеби-мемориалды мұражайлық кешенде, С. Мұқанов атындағы Мемлекеттік әдеби-мемориалды мұражайлық кешенде, Ахмет Байтұрсынұлы атындағы үй-мұражайда, Көркемсурет көрмелер дирекциясында сақталуда.

 1971-1973 жылдары - Кеңес Әскерінің қатарында қызметте. 

 1976-1978 жылдары - КазКСР Көркөмсурет қорының Арқалық көркемсурет шеберханаларының қызметкері. 

 1984-1996 жылдары - Т. Жүргенов атындағы Алматы мемлекеттік театр және көркемсурет институтының аға оқытушысы, монументалды сәндік кескіндемө кафедрасының меңгерушісі, декан қызметін атқарушы. 

 1995-1998 жылдары - ҚР Суретшілер одағының жастар бірлестігінің төрағасы.
 2000 жылдан бері - Абай атындағы Алматы мемлекеттік университеттің кескіндеме доценті.
 ҚР Суретшілер одағының мүшесі (1988 жылдан). ҚР Суретшілер одағы басқармасының тұрақты мүшесі (1995 жылдан). ҚР Суретшілер одағына қарасты Алматы суретшілер бірлестігінің төрағасы (1997-1998). ҚР Суретшілер одағының хатшысы (2008 жылдан).

 БЛКЖК ОК (Алматы қаласы, 1987), ҚазКСР (Алматы, 1988), ҚР Мәдениет комитетінің (Алматы қаласы, 1998) құрмет грамоталарымен марапатталған. Республикааралық плакат конкурсының (Алматы қаласы, 1982; Фрунзе қаласы, 1988), Бүкілодақтық ең үздік саяси плакат конкурсының (Мәскеу қаласы, 1989) 1-ші дәрежелі дипломанты; «Ине» ұлттық плакат конкурсының (Алматы қаласы, 1997) 3-ші дәрежелі дипломанты; «Әлем Санияз-Қазақстан» халықаралық өнер фестивалінің құрмет дипломына ие (Алматы қаласы, 2000).

Мәдениет қайраткері (2004).

 Үйленген. Жұбайы - Мырзахметова Халида Рафаилқызы (1956 жылы туған), Т. Жүргенов атындағы Қазақ ұлттық өнер академиясының оқытушысы, ҚР Суретшілер одағының мүшесі. Ұлы - Мырзахметов Өмірхан (1975 жылы туған); қызы - Сланова Жәнел (1986 жылы туған).Қазақстан Республикасында кімнің кім екені . Екі томдық анықтамалықаласы Алматы, 2011 жыл. ISBN 978-601-278-473-2

Плакат, кескіндеме, графика саласында жұмыс істейді. В. И. Суриков атындағы көркемсурет институтын бітірген. Ол «Қазақ ағартушылары» деген тақырыпта диплом жұмысын қорғап, Абай, Шоқан және Ыбырай портреттерін жазды (кенеп, майлы бояу, бәрі де суретшінің жеке қорында). Суретшінің «Абай» плакаты 1985 ж. «Қазақ әдебиеті» газетінде жарияланды.

Дереккөздер

Санат:1953 жылы туғандар
Санат:Қостанайда туғандар
Санат:Қазақстан суретшілері